b'\n_START_ARTICLE_\nEvangeliekirken Bergen\n_START_PARAGRAPH_\nEvangeliekirken Bergen er en kristen frikirkelig menighet p\xc3\xa5 Kronstad, i Bergen, i Hordaland. Menigheten var opprinnelig tilsluttet Maran Ata bevegelsen, men er n\xc3\xa5 tilsluttet den norske pinsebevegelsen. Evangeliekirken Bergen ble stiftet i 1961. _NEWLINE_Menigheten har 168 medlemmer, medregnet tilh\xc3\xb8rige, det vil si barn av d\xc3\xb8pte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro.\n_START_SECTION_\nHistorikk\n_START_PARAGRAPH_\nP\xc3\xa5 slutten av 1950-tallet var det vekkelse i Bergen. I mars 1961, stod Edith og Dagfinn Hollevik i spissen for etableringen av menigheten Maran Ata i Bergen. _NEWLINE_De f\xc3\xb8rste \xc3\xa5rene leide Maran Ata menigheten lokaler p\xc3\xa5 ulike steder i Bergen. I 1984 flyttet Den Evangelisk Lutherske Frikirke inn i nytt kirkebygg, noen kvartaler unna. Maran Ata menigheten fikk da overta bygget som ble menighetslokale i Bj\xc3\xb8rnsonsgate 38 p\xc3\xa5 Kronstad. _NEWLINE_Forholdet til og kontakten med de andre frikirkelige menigheter i byen, var den f\xc3\xb8rste tiden liten. P\xc3\xa5 slutten av 1970-tallet har menigheten lagt vekt p\xc3\xa5 \xc3\xa5 med de andre andre frikirkelige menighetene for vekkelse i Bergen. _NEWLINE_H\xc3\xb8sten 1996 endret menigheten navn fra Maran Ata til Evangeliekirken. En av begrunnelsene var at Maran Ata navnet kommuniserte d\xc3\xa5rlig til dagens mennesker. Menigheten \xc3\xb8nsket et navn som tydeligere talte om hva menigheten st\xc3\xa5r for.\n_START_SECTION_\nMisjon\n_START_PARAGRAPH_\nEvangeliekirken Bergen er engasjert i misjonsarbeid b\xc3\xa5de i Afrika, Asia og \xc3\x98st-Europa. Liv og Kjell Haugen ble menighetens f\xc3\xb8rste utsendte misjon\xc3\xa6rfamilie og ble utsendt i 1978.  De var ute i tre perioder p\xc3\xa5 tilsammen 9 \xc3\xa5r. Etter hjemkomst i 1992 gikk de inn som forstanderpar (pastor) i Evangeliekirken.  _NEWLINE_Frem til 1997, var misjonsengangementet noe sporadisk. Menigheten st\xc3\xb8ttet flere virksomheter p\xc3\xa5 ulike steder. For \xc3\xa5 \xc3\xb8ke engasjementet ble Trosgnisten Misjon etablert i menigheten.  Misjonsengasjementet vokste og ved regnskapsgjennomgang ved \xc3\xa5rsskiftet 2007-2008 viste tallene at misjonsbudsjettet var mer enn dobbelt s\xc3\xa5 stort som menighetens ordin\xc3\xa6re driftsbudsjett. I 2007 var menighetens misjonsregnskap p\xc3\xa5 2\xc2\xa0116\xc2\xa0000,- kr, mens driftbudsjettet var p\xc3\xa5 834\xc2\xa0497,- kr.'